कार सवार सभी 10 लोगों की मौत; पिथौरागढ़ के मंदिर में दर्शन करने जा रहे थे
Uttarakhand Pithoragarh Road Accident Update; उत्तराखंड के पिथौरागढ़ में एक SUV कार खाई में गिर गई। हादसे में 9 लोगों की मौत हो गई, वहीं 2 लोग घायल हैं। कुमांऊ IG नीलेश आनंद ने बताया कि बोलेरो कार में कुल 11 लोग सवार थे। दोनों घायलों की भी हालत गंभीर है।
उत्तराखंड के पिथौरागढ़ में एक SUV कार 600 फीट गहरी खाई में गिर गई। हादसे में 10 लोगों की मौत हो गई। पिथौरागढ़ के डिजास्टर मैनेजमेंट ऑफिसर भूपेंद्र सिंह ने बताया कि बोलेरो कार में ड्राइवर समेत 10 लोग सवार थे। हादसे में कोई भी जिंदा नहीं बचा। 
हादसा पिथौरागढ़ जिले के मुंसियारी ब्लॉक के होकरा में हुआ। कार में सवार 7 लोग बागेश्वर जिले के शामा गांव और 3 लोग भानर गांव के रहने वाले थे। ये लोग होकरा में कोकिला देवी मंदिर में दर्शन करने के लिए जा रहे थे। 
सुबह 7.30 बजे हुआ हादसा, कई ग्रामीणों ने कार को गिरते हुए देखा
हादसा सुबह लगभग 7.30 बजे हुआ। कई ग्रामीणों ने कार को खाई में गिरते हुए देखा। होकरा गांव के रहने वाले सुंदर सिंह ने बताया कि बुधवार रात इलाके में भारी बारिश हुई थी। इससे पहाड़ों से सड़क पर मलबा गिर गया और रास्ता छोटा रह गया। आशंका है कि इस वजह से एक्सीडेंट हुआ होगा। 
मृतकों में निशा सिंह (24), उम्मेद सिंह (28), किशन सिंह (65), धर्म सिंह (69), कुंदन सिंह (58), शंकर सिंह (40), सुंदर सिंह (37), कुशल सिंह (64), दान सिंह और ड्राइवर महेश सिंह (40) शामिल हैं। 
पुलिस और SDRF की टीमें मौके पर पहुंची
कुमांऊ IG नीलेश आनंद ने बताया कि हादसे की सूचना के बाद पुलिस और प्रशासन की टीमें मौके पर पहुंचीं। SDRF की टीमें भी मौके पर पहुंची। सभी टीमों ने अभियान चलाकर खाई से सभी शवों को निकाला। 
CM धामी ने कहा- बागेश्वर के शामा से पिथौरागढ़ के नाचनी की ओर जा रहे वाहन के दुर्घटनाग्रस्त हो जाने से कई लोगों के हताहत होने का अत्यंत दुःखद समाचार प्राप्त हुआ है। घटनास्थल पर राहत एवं बचाव कार्य हेतु रेस्क्यू टीम रवाना कर दी गई है। ईश्वर से दिवंगत आत्माओं को शांति प्रदान करने की कामना करता हूँ।
सड़क हादसों से जुड़ी ये खबरें भी पढ़ें...
गाजियाबाद-दिल्ली के 3 टूरिस्ट की हादसे में मौत: उत्तराखंड में चकराता के पास 200 मीटर गहरी खाई में गिरी कार, 1 घायल
देहरादून के चकराता में एक कार 200 मीटर गहरी खाई में गिर गई। इस हादसे में गाजियाबाद और दिल्ली के तीन टूरिस्ट की मौत हो गई और एक व्यक्ति घायल हो गया। हादसा 8 अप्रैल को कालसी (देहरादून) से 14 किलोमीटर आगे सहिया की तरह चापनु के पास हुआ। पुलिस ने कार से तीन शवों को निकाला और एक व्यक्ति जीवित था। उसे तुरंत अस्पताल में भर्ती कराया। पूरी खबर पढ़ें...
हिमाचल के 4 युवकों की उत्तराखंड में मौत: टौंस नदी में गिरी कार, देहरादून से आते समय हुआ एक्सीडेंट
हिमाचल प्रदेश के 4 युवकों की उत्तराखंड में हादसे में मौत हो गई है। हिमाचल-उत्तराखंड बॉर्डर पर कवानु मीनस मार्ग पर 19 मार्च की सुबह यह हादसा हुआ। देहरादून से नेरवा आते समय एक कार अनियंत्रित होकर टौंस नदी में गिर गई। हादसे में कार सवार चारों युवकों की मौके पर ही मौत हो गई है। नेरवा और उत्तराखंड पुलिस ने संयुक्त रेस्क्यू ऑपरेशन चलाकर चारों शवों को बरामद किया। पूरी खबर पढ़ें...